**Vállalkozási szerződés**

Amely létrejött egyrészről:

**Bodolyabér Községi Önkormányzat**

székhely:7394 Bodolyabér, Petőfi utca 21.

adószám: 15556284-1-02

képviseli: Horváth Zoltánné polgármester

mint Megrendelő (a továbbiakban Megrendelő)

másrészről:

**Bakó Norbert egyéni vállalkozó**

székhely: 7394 Magyarhertelend, Petőfi S. utca 20.

adószám 66325637-1-22

mint Vállalkozó (a továbbiakban Vállalkozó),

a továbbiakban Felek között alábbiak szerint:

1. **Szerződés tárgya:**

1.1. Megrendelő megrendeli, vállalkozó elvállalja Bodolyabér község közigazgatási területen lévő parkok, zöldterületek nyírását, zöldfelületek kezelését, karbantartását.

1. **Szerződés időtartama**

2.1. Jelen vállalkozási szerződést a Felek határozott időre kötik.

1. Kezdő időpont: 2025.04.01
2. Befejező időpont: 2025.10.30. (minimum 5 alkalmat foglal magában)
3. **Vállalkozási díj:**

3.1. Szerződés meghatározott időtartamra (2025.04.01-202510.30.) bruttó 435.000.-Ft/ alkalom, mely több részletben kerül megfizetésre:

A számla alkalmanként, a kaszálás megkezdésekor kerül kiállításra, melynek kiegyenlítése készpénzben történik.

3.2. A Vállalkozó az elvégzett munkáról teljesítésigazolást állít ki.

3.3. A Vállalkozónak a számlát a Megrendelőhöz minden olyan dokumentummal együtt kell benyújtania, mely szükséges ahhoz, hogy a Megrendelő a számla kibocsátásának jogosságát ás összegszerűségét megállapíthassa, illetve ellenőrizhesse.

1. **Vállalkozó feladatai és kötelezettségei:**

4.1. A szerződés tárgyára vonatkozó szolgáltatás folyamatos biztosítása.

4.2. A Szolgáltató köteles a megrendelt munkafolyamatokat oly módon megszervezni és elvégezni, hogy az értelemszerűen összetartozó területegységeken a munkafolyamatok elvégzése egyidejűleg történjen.

4.3. A munka megkezdéséről, előrehaladásáról és befejezéséről, valamint, az esetleges később teljesítés esetén az Önkormányzat kijelölt képviselőjét telefon útján haladéktalanul tájékoztatni köteles.

4.4. A Szolgáltató a munkavégzés során összegyűjtött zöldhulladék/szemét elszállítását és elhelyezését a mindenkor hatályos környezetvédelmi jogszabályok és egyéb szabályozók rendelkezései szerint köteles elvégezni.

4.5. A Szolgáltató a munkavégzés tervezése és végrehajtása során mindenkor a hatályos környezetvédelmi jogszabályok és egyéb szabályozók rendelkezéseinek figyelembevételével köteles eljárni.

4.6. A Szolgáltató kötelezettsége – ha a munkavégzéshez szükséges - a munkaterület biztonságos elzárása és környezetének rendben tartása, esetleges őrzése, valamint a szükséges figyelmeztető jelzések elhelyezése a vonatkozó hatályos jogszabályok figyelembevételével.

4.7. A Szolgáltató köteles a munkavégzést úgy megszervezni, hogy biztosítsa a munka gazdaságos és gyors befejezését.

4.8. Meghiúsulás esetén a Vállalkozó meghiúsulási kötbért köteles fizetni, amelynek mértéke a teljes szolgáltatási összeg 10 %-a.

1. **A Megrendelő feladatai és kötelezettségei:**

5.1. A teljesítés minőségének folyamatos ellenőrzése: mindazon vizsgálatok tartalmazza, melyek megállapítják, hogy a szolgáltatás megfelel-e a szerződésben rögzítettnek. Amennyiben a megvizsgált szolgáltatás nem felel meg a szerződésben foglaltaknak, úgy a Megrendelő azt visszautasíthatja, és Vállalkozó köteles elvégezni a szükséges módosításokat.

5.2. A Megrendelő szavatolja, hogy a teljesítés harmadik személy joga nem korlátozza.

5.3. Megrendelő vállalja, hogy a szerződésben foglalt időintervallumokban a vállalkozási díjat megtéríti.

5.4. Megrendelő fizetési késedelme: Ha Megrendelő a Vállalkozó számláinak kifizetésével késedelembe esik, késedelmi kamatot tartozik fizetni a Ptk. 6:155 §-ában foglalt rendelkezések szerint.

1. **Kártérítés:**

6.1. A vállalkozó a munkavégzés során köteles kellő gondossággal eljárni. A munkavégzés során a vállalkozó által a megrendelőnek vagy harmadik személynek okozott kárt a vállalkozó fizeti, annak megtérítésére köteles.

1. **Szerződés módosítása:**

7.1. Jelen szerződést a Felek egybehangzó akaratával, írásban a Polgári törvénykönyvről szóló 2013. évi V. törvény (a továbbiakban: Ptk.) vállalkozási szerződésekre rendelkezéseivel összhangban módosítható.

1. **Egyéb rendelkezések:**

8.1. A következő dokumentumok a szerződés részét képezik és ezzel együtt kezelendőek:

1. ajánlattételi felhívás,
2. összeférhetetlenségi nyilatkozat,
3. átláthatósági nyilatkozat.

8.2. A jelen szerződésben nem szabályozott kérdésekre a Ptk vállalkozási szerződésekre vonatkozó rendelkezései, valamint egyéb kapcsolódó jogszabályok rendelkezései az irányadók.

8.3.Felek a fenti szerződést elolvasás és közös értelmezés után, mint akaratukkal mindenben megegyezőt jóváhagyólag írják alá.

8.4. Jelen szerződés 3. példányban készült.

Bodolyabér, 2025.01.28.

Megrendelő: Vállalkozó:

Horváth Zoltánné polgármester Bakó Norbert e.v.

Bodolyabér Községi Önkormányzat